CELEX: 32019R0412
Language: hr
Date: 2019-03-14 00:00:00
Title: Uredba Komisije (EU) 2019/412 оd 14. ožujka 2019. o izmjeni Uredbe (EZ) br. 1126/2008 o usvajanju određenih međunarodnih računovodstvenih standarda u skladu s Uredbom (EZ) br. 1606/2002 Europskog parlamenta i Vijeća u pogledu Međunarodnih računovodstvenih standarda 12 i 23 i Međunarodnih standarda financijskog izvještavanja 3 i 11 (Tekst značajan za EGP.)

15.3.2019   
               
               
                  HR
               
               
                  Službeni list Europske unije
               
               
                  L 73/93
               
            
         UREDBA KOMISIJE (EU) 2019/412
         оd 14. ožujka 2019.
         o izmjeni Uredbe (EZ) br. 1126/2008 o usvajanju određenih međunarodnih računovodstvenih standarda u skladu s Uredbom (EZ) br. 1606/2002 Europskog parlamenta i Vijeća u pogledu Međunarodnih računovodstvenih standarda 12 i 23 i Međunarodnih standarda financijskog izvještavanja 3 i 11
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 1606/2002 Europskog parlamenta i Vijeća od 19. srpnja 2002. o primjeni međunarodnih računovodstvenih standarda (1), a posebno njezin članak 3. stavak 1.,
         budući da:
         
                     (1)
                  
                  
                     Uredbom Komisije (EZ) br. 1126/2008 (2) doneseni su određeni međunarodni standardi i tumačenja koji su postojali 15. listopada 2008.
                  
               
                     (2)
                  
                  
                     Odbor za međunarodne računovodstvene standarde (IASB) objavio je 12. prosinca 2017. Godišnja poboljšanja međunarodnih standarda financijskog izvještavanja, ciklus 2015.-2017. (godišnja poboljšanja), u okviru svojeg redovitog postupka poboljšanja čiji je cilj pojednostavniti i pojasniti standarde. Cilj je godišnjih poboljšanja riješiti pitanja koja nisu hitna, ali su nužna, a o kojima je IASB raspravljao tijekom projektnog ciklusa u pogledu neusklađenosti međunarodnih standarda financijskog izvještavanja ili pojašnjavanja formulacija gdje je to potrebno.
                  
               
                     (3)
                  
                  
                     Nakon savjetovanja s Europskom savjetodavnom skupinom za financijsko izvještavanje Komisija je zaključila da izmjene Međunarodnog računovodstvenog standarda (MRS) 12 Porez na dobit, MRS-a 23 Troškovi posudbe, Međunarodnih standarda financijskog izvještavanja (MSFI) 3 Poslovna spajanja i MSFI 11 Zajednički poslovi zadovoljavaju kriterije za donošenje iz članka 3. stavka 2. Uredbe (EZ) br. 1606/2002.
                  
               
                     (4)
                  
                  
                     Uredbu (EZ) br. 1126/2008 trebalo bi stoga na odgovarajući način izmijeniti.
                  
               
                     (5)
                  
                  
                     Mjere predviđene ovom Uredbom u skladu su s mišljenjem Računovodstvenog regulatornog odbora,
                  
               DONIJELA JE OVU UREDBU:
         
            Članak 1.
            
                        (a)
                     
                     
                        Međunarodni računovodstveni standard (MRS) 12 Porez na dobit mijenja se kako je navedeno u Prilogu ovoj Uredbi;
                     
                  
                        (b)
                     
                     
                        MRS 23 Troškovi posudbe mijenja se kako je utvrđeno u Prilogu ovoj Uredbi;
                     
                  
                        (c)
                     
                     
                        Međunarodni standard financijskog izvještavanja (MSFI) 3 Poslovna spajanja mijenja se kako je utvrđeno u Prilogu ovoj Uredbi;
                     
                  
                        (d)
                     
                     
                        MSFI 11 Zajednički poslovi mijenja se kako je utvrđeno u Prilogu ovoj Uredbi;
                     
                  
         
            Članak 2.
            Trgovačka društva primjenjuju izmjene iz članka 1. najkasnije od početka svoje prve financijske godine koja počinje 1. siječnja 2019. ili nakon tog datuma.
         
         
            Članak 3.
            Ova Uredba stupa na snagu dvadesetog dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 14. ožujka 2019.
            
               
                  Za Komisiju
               
               
                  Predsjednik
               
               Jean-Claude JUNCKER
            
         
         
            (1)  SL L 243, 11.9.2002., str. 1.
         
         
            (2)  Uredba Komisije (EZ) br. 1126/2008 od 3. studenoga 2008. o usvajanju određenih međunarodnih računovodstvenih standarda u skladu s Uredbom (EZ) br. 1606/2002 Europskog parlamenta i Vijeća (SL L 320, 29.11.2008., str. 1.).
      
      
         
            PRILOG
            
               Godišnja poboljšanja MSFI-jeva® ciklus 2015.–2017.
            
            
               Izmjene
            
            
               MSFI-ja 3 Poslovna spajanja
            
            Dodaju se točke 42.A i 64.O.
            
               Dodatne smjernice za primjenu metode stjecanja na posebne vrste poslovnih spajanja
            
            
               Poslovno spajanje koje se odvija u fazama
            
            …
            
                     
                        42.A
                     
                     
                        Kada strana u zajedničkom poslu (kako je definirano u MSFI-ju 11 Zajednički poslovi) dobije kontrolu nad poduzećem koje je zajedničko upravljanje (kako je definirano u MSFI-ju 11) i ima pravo na imovinu te odgovornost s obzirom na preuzete obveze koje se odnose na to zajedničko upravljanje neposredno prije datuma stjecanja, ta je transakcija poslovno spajanje koje se odvija u fazama. Stjecatelj stoga primjenjuje zahtjeve za poslovno spajanje koje se odvija u fazama, uključujući ponovno mjerenje svojeg prijašnjeg udjela u zajedničkom upravljanju na način opisan u točki 42. Time stjecatelj ponovno mjeri svoj ukupni prijašnji udjel u zajedničkom upravljanju.
                     
                  DATUM STUPANJA NA SNAGU I PRIJELAZNE ODREDBE
            
               Datum stupanja na snagu
            
            …
            
                     
                        64.O
                     
                     
                        Dokumentom Godišnja poboljšanja MSFI-jeva: ciklus 2015.–2017. objavljenim u prosincu 2017. dodana je točka 42.A. Subjekt primjenjuje te izmjene na poslovna spajanja s datumom stjecanja na dan ili nakon početka prvoga godišnjeg izvještajnog razdoblja koje započinje 1. siječnja 2019. ili nakon tog datuma. Dopuštena je ranija primjena. Ako subjekt ranije započne s primjenom tih izmjena, dužan je tu činjenicu objaviti.
                     
                  
               Izmjene
            
            
               MSFI-ja 11 Zajednički poslovi
               
            
            Dodaju se točke B.33.CA i C.1.AB.
            
               Obračunavanje stjecanja udjela u zajedničkom upravljanju
            
            …
            
                     
                        B.33.CA
                     
                     
                        Strana koja sudjeluje u zajedničkom upravljanju, ali nema zajedničku kontrolu nad njim, može dobiti zajedničku kontrolu nad zajedničkim upravljanjem čija aktivnost čini poslovnu jedinicu u smislu MSFI-ja 3. U takvim slučajevima prijašnji udjeli u zajedničkom upravljanju ne mjere se ponovno.
                        …
                     
                  DATUM STUPANJA NA SNAGU
            …
            
                     
                        C.1.AB
                     
                     
                        Dokumentom Godišnja poboljšanja MSFI-jeva: ciklus 2015.–2017. objavljenim u prosincu 2017. dodana je točka B.33.CA. Subjekt primjenjuje te izmjene na transakcije kojima dobiva zajedničku kontrolu na dan ili nakon početka prvoga godišnjeg izvještajnog razdoblja koje započinje 1. siječnja 2019. ili nakon tog datuma. Dopuštena je ranija primjena. Ako subjekt ranije započne s primjenom tih izmjena, dužan je tu činjenicu objaviti.
                     
                  
               Izmjene
            
            
               MRS-a 12 Porez na dobit
               
            
            Dodaju se točke 57.A i 98.I, izmjenjuje se naslov primjera nakon točke 52.B te se briše točka 52.B.
            MJERENJE
            …
            
                     
                        52.B
                     
                     
                        [izbrisano]
                     
                  
               Primjer koji objašnjava točke 52.A i 57.A.
            
            …
            …
            PRIZNAVANJE TEKUĆEG I ODGOĐENOG POREZA
            …
            
                     
                        57.A
                     
                     
                        Subjekt je dužan priznati učinak poreza na dobit na dividende, kako je definirano u MSFI-ju 9, pri priznavanju obveze plaćanja dividende. Učinci poreza na dobit na dividende izravnije su povezani s prošlim transakcijama ili događajima kojima je ostvarena raspodjeljiva dobit nego s raspodjelom vlasnicima. Stoga je subjekt dužan priznati učinak poreza na dobit na dividende u računu dobiti i gubitka, ostaloj sveobuhvatnoj dobiti ili kapitalu u skladu s time gdje je subjekt prvotno priznao te prošle transakcije ili događaje.
                     
                  DATUM STUPANJA NA SNAGU
            …
            
                     
                        98.I
                     
                     
                        Dokumentom Godišnja poboljšanja MSFI-jeva: ciklus 2015.–2017. objavljenim u prosincu 2017. dodana je točka 57.A te izbrisana točka 52.B. Subjekt primjenjuje te izmjene za godišnja izvještajna razdoblja koja započinju 1. siječnja 2019. ili nakon tog datuma. Dopuštena je ranija primjena. Ako subjekt ranije započne s primjenom tih izmjena, dužan je tu činjenicu objaviti. Kada subjekt prvi put primjenjuje navedene izmjene, primjenjuje ih na učinke poreza na dobit na dividende priznate na datum početka najranijeg usporedivog razdoblja ili nakon tog datuma.
                     
                  
               Izmjene
            
            
               MRS-a 23 Troškovi posudbe
               
            
            Izmjenjuje se točka 14. te se dodaju točke 28.A i 29.D.
            PRIZNAVANJE
            …
            
               Troškovi posudbe koji se mogu kapitalizirati
            
            …
            
                     
                        
                           14.
                        
                     
                     
                        
                           U mjeri u kojoj subjekt općenito posuđuje sredstva i koristi ih za nabavu kvalificirane imovine, subjekt određuje iznos troškova posudbe koje je moguće kapitalizirati primjenom stope kapitalizacije na izdatke za tu imovinu. Stopa kapitalizacije jest ponderirani prosjek troškova posudbe koji se odnose na sve nepodmirene posudbe subjekta tijekom tog razdoblja. No subjekt iz tog izračuna isključuje troškove posudbe koji se odnose na posudbe izričito upotrijebljene za nabavu kvalificirane imovine dok se u znatnoj mjeri ne dovrše sve aktivnosti nužne za pripremu imovine za njezinu predviđenu upotrebu ili prodaju. Troškovi posudbe koje subjekt kapitalizira tijekom razdoblja ne smiju prekoračiti iznos troškova posudbe nastalih u tom razdoblju.
                        
                     
                  …
            PRIJELAZNE ODREDBE
            …
            
                     
                        28.A
                     
                     
                        Dokumentom Godišnja poboljšanja MSFI-jeva: ciklus 2015.–2017. objavljenim u prosincu 2017. izmijenjena je točka 14. Subjekt primjenjuje te izmjene na troškove posudbe nastale na datum početka godišnjeg izvještajnog razdoblja u kojem subjekt prvi put primjenjuje te izmjene ili nakon tog datuma.
                     
                  DATUM STUPANJA NA SNAGU
            …
            
                     
                        29.D
                     
                     
                        Dokumentom Godišnja poboljšanja MSFI-jeva: ciklus 2015.–2017. objavljenim u prosincu 2017. izmijenjena je točka 14. i dodana točka 28.A. Subjekt primjenjuje te izmjene za godišnja izvještajna razdoblja koja započinju 1. siječnja 2019. ili nakon tog datuma. Dopuštena je ranija primjena. Ako subjekt ranije započne s primjenom tih izmjena, dužan je tu činjenicu objaviti.